On kirjanikke õige kitsa elamuste resp. ku­jutluste amplituudiga. Isiklike omaduste eel­duste kohaselt ühtede võimed küünivad vaid nende eneste ühtsete elunähete valamiseks kunstilisse vormi, teised seevastu püüavad aga oma meeltega haarata terve maailma elu sisu ja mõtet. Teiselt poolt ühed kujunevad ja küp­sevad kaua, valmides oma hiliseluaastaiks. Teiste küpsus ilmneb jälle varakult, varieerudes ja täienedes vaid aegajalt.